בת-שבע צייזלר

בת-שבע צייזלר היא זמרת סופרן ישראלית, שחקנית ומורה לפיתוח קול.

בת-שבע צייזלר היא בוגרת אוניברסיטת תל אביב באמנות התיאטרון וספרות. במקביל למדה שירה אצל רחל רוזנשטיין ובהמשך יצאה לאנגליה להשתלם בשירה בבית ספר גילדהול למוזיקה ודרמה בלונדון ובלונדון קולג' למוזיקה.

משחק
בת-שבע צייזלר השתתפה בצוות המקורי של "את ואני והמלחמה הבאה", קברט סאטירי של חנוך לוין, שהמוזיקה לשיריו נכתבה בידי אלכס כגן ובני נגרי. בעונות 2004 עד 2008 הוצגה בתיאטרון הערבי-עברי ביפו גרסה מעודכנת של המחזה, עם צוות השחקנים המקורי ובבימוי עדנה שביט.

הצגות נוספות שבהן השתתפה הן "אופרת הקבצנים" בתיאטרון באר שבע, עם מוזיקה חדשה שכתב אלכס כוגן ובבימויו של דן רונן; "כל מה שרצית לדעת על אופן ולא העזת לשאול את באך", מערכונים מוזיקליים של ז'אק אופנבך לטקסט של הלוי, עם דני מסנג, בבימוי ערן בניאל, כוריאוגרפיה של יעקב זומר וניהול מוזיקלי של יצחק שטיינר; "אנדרטה הפוכה" של יוסף מונדי ובבימויו בתיאטרון יובל; "אינטימיות" של ז'אן-פול סארטר בבימוי תמר לדר בתיאטרון הסימטה; "גברתי הנאוה", החולה המדומה ו"כוכב הדמעות". את שני המחזות האחרונים ביים מוטי אברבוך.

בת-שבע צייזלר ניהלה את תיאטרון אלחריזי בתל אביב.

שירה
לצייזלר יש קריירה ארוכה כזמרת סופרן וכמורה לפיתוח קול. בין תוכניותיה "שירים באדום וצהוב", "בת שבע ושמחה נוסעים לברודוויי" עם השחקן-זמר מתיאטרון הבימה שמחה ברבירו ושירים של אריק סאטי ופרנסיס פולנק. ברבות מתוכניות אלה מלווה אותה הפסנתרן ההולנדי-ישראלי ברט ברמן.

צייזלר היא מורה לפיתוח קול שהוציאה תחתה עשרות רבות של תלמידים השרים כיום באופרה, במקהלות, בלהקות ועוד.

חייה האישיים
צייזלר היא אלמנתו של הפסל גדעון גכטמן. היא תושבת ראשון לציון.

קישורים חיצוניים
 
 בת-שבע-צייזלר, באתר של זוהר יעקובסון

זמרות סופרן ישראליות
שחקניות תיאטרון ישראליות
זמרות השרות בעברית
זמרים השרים בעברית
זמרות ישראליות במוזיקה הקלאסית
זמרות ישראליות
מורות למוזיקה בישראל
מורים למוזיקה בישראל
זמרות אופרה ישראליות
בוגרות בית הספר גילדהול למוזיקה ודרמה
בוגרי בית הספר גילדהול למוזיקה ודרמה
מורים לפיתוח קול
בוגרות אוניברסיטת תל אביב
בוגרי אוניברסיטת תל אביב
שחקני תיאטרון ישראלים
זמרים ישראלים
זמרי אופרה ישראלים
מורות לפיתוח קול